Diari Oficial de la Generalitat Valenciana


Sumari del DOGV 10367, del 14-02-2025 (2025/2210)

RESOLUCIÓ de 6 de febrer de 2025, de la Direcció General de Personal, per la qual es modifica la Resolució de 19 de novembre de 2024, per la qual es corregeixen errors de l'Acord de 3 de maig de 2024, de l'òrgan tècnic de selecció que ha de jutjar el concurs oposició per a la provisió de vacants del cos d’infermers o infermeres inspectores de servicis sanitaris de l’Administració de la Generalitat (A2-S04), personal funcionari d'administració especial, dependents de la Conselleria de Sanitat, pel qual es publica la resolució definitiva del concurs oposició, per l'orde de puntuació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10247

Data del DOGV
:   14-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2210

CVE
:   SNBN-C-2677-2640

Data del document
:   06-01-2025

Organisme emissor
:   Conselleria de Sanitat

Tipus de document
:   Resolució

Anàlisi jurídica

Considerant l'existència de noves persones amb dret a plaça, a causa de l'exclusió de persones candidates de l'annex I de la Resolució de 19 de novembre de 2024, de la Direcció General de Personal, per la qual es corregeixen errors de l'Acord de 3 de maig de 2024, de l'òrgan tècnic de selecció que ha de jutjar el concurs oposició per a la provisió de vacants del cos d'infermers o infermeres inspectors de servicis sanitaris de l'Administració de la Generalitat (A2-S04), funcionaris o funcionàries d'administració especial, dependents de la Conselleria de Sanitat, pel qual es publica la resolució definitiva del concurs oposició, per l'orde de puntuació aconseguida (DOGV núm. 9990, de 22.11.2024), és procedent publicar de nou este annex I amb les modificacions que corresponen i obrir nou termini a este efecte que les noves persones candidates amb dret a plaça puguen entregar la documentació pertinent.

Fent ús de la competència atribuïda per l'article 17 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat,

RESOLC

*Primer*

Publicar íntegrament l'annex I de la Resolució de 19 de novembre de 2024, de la Direcció General de Personal, per la qual es corregeixen errors de l'Acord de 3 de maig de 2024, de l'òrgan tècnic de selecció que ha de jutjar el concurs oposició per a la provisió de vacants del cos d'infermers o infermeres inspectors de servicis sanitaris de l'Administració de la Generalitat (A2-S04), funcionaris o funcionàries d'administració especial, dependents de la Conselleria de Sanitat, pel qual es publica la resolució definitiva del concurs oposició, per l'orde de puntuació aconseguida, amb les modificacions corresponents.

*Segon*

Atorgar un termini de vint dies hàbils, a partir de l'endemà de la publicació d'esta resolució, perquè únicament les persones que no figuraren en l'annex I de la resolució de 19 de novembre de 2024 i ara sí que figuren amb dret a plaça en el nou annex a esta resolució, així com les persones candidates en reserva, presenten la següent documentació:

a) Declaració responsable, que figura en l'annex II, de no haver sigut separat o separada del servici, mitjançant expedient disciplinari, de qualsevol servici de salut o administració pública, ni trobar-se inhabilitat o inhabilitada amb caràcter ferm per a l'exercici de funcions públiques ni, si és el cas, per a la corresponent professió.

En el cas de persones nacionals d'altres Estats, no haver sigut inhabilitat o inhabilitada, per sanció o pena, per a l'exercici professional o per a l'accés a funcions o servicis públics en un estat membre de la Unió Europea, ni haver sigut separat o separada, per sanció disciplinària, d'alguna de les seues administracions o servicis públics. En el moment de la presa de possessió, la persona interessada haurà d'acreditar, conforme a l'article 57, apartat 1, de la Llei orgànica 8/2021, de 4 de juny, de protecció integral a la infància i a l'adolescència enfront de la violència, no haver sigut condemnada per sentència ferma per qualsevol delicte contra la llibertat i indemnitat sexuals, tipificats en el títol 8 de la Llei orgànica 10/1995, de 23 de novembre, del Codi Penal. Esta circumstància serà acreditada en el departament de Salut corresponent mitjançant l'aportació d'una certificació negativa del Registre Central de Delinqüents Sexuals.

b) Declaració responsable, que figura en l'annex III, en la qual manifesten posseir les capacitats i aptituds físiques i psíquiques necessàries per a l'acompliment de les funcions o tasques que corresponguen a la plaça de la categoria convocada. Esta declaració constituirà presumpció de disposar de tals capacitats i requisits d'aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent.

c) Els qui concórreguen al contingent reservat a persones amb diversitat funcional, hauran d'aportar certificació oficial del grau de diversitat funcional juntament amb resolució administrativa de l'òrgan competent de la conselleria amb competències en benestar social o d'altres comunitats autònomes o de l'administració de l'Estat, que acredite la seua capacitat per a exercir les tasques que corresponguen a la categoria convocada.

d) En el cas de titulacions obtingudes a l'estranger, còpia de la credencial que acredite l'homologació que corresponga.

D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada, l'òrgan gestor del procediment estarà autoritzat per a obtindre directament les dades dels documents elaborats per qualsevol administració, i que són els assenyalats a continuació:

a) Dades d'identitat de la persona interessada.

b) Titulació requerida.

c) Certificat de diversitat funcional, en el cas de persones acollides a este contingent

La documentació mencionada haurà de presentar-se en una de les següents unitats de registre:

– 03607 Alacant: c/ Girona, núm. 26.

– 03687 Alcoi: polígon de Caramantxel, s/n.

– 12995 Castelló de la Plana: c/ Huerto Sogueros, núm. 12.

– 46010 València: av. Ferran el Catòlic, núm. 74.

– Registres generals dels departaments de Salut de la Conselleria de Sanitat.

Els qui dins del termini fixat no presentaren la documentació, no podran ser nomenats o nomenades i quedaran anul·lades totes les actuacions.

Si alguna persona seleccionada no compleix tots els requisits exigits en la convocatòria, la directora general de Personal dictarà resolució motivada en la qual es declare la pèrdua dels drets derivats del procés selectiu.

La sol·licitud de places es realitzarà conforme al resolc dècim de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenrotllament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, el qual estableix que després de la finalització de tots els processos selectius corresponents a les OOP dels anys 2017, 2018, estabilització de 2019 i els convocats en execució del capítol I del Decret 71/2022, una vegada resolt el concurs de trasllats per categoria/cos/escala per al personal fix, es convocarà un únic procés de sol·licitud de places en el qual participaran totes les persones candidates que hagen superat els diferents processos selectius esmentats.

Contra la present resolució, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de publicar-se, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar el recurs de reposició, en el termini d'un mes, de conformitat amb els articles 123 i 124 de la referida Llei 39/2015. Tot això sense perjuí que s'utilitze qualsevol altre recurs que per al seu dret convinga.

  

València, 6 de febrer de 2025

María Amparo Pinazo Gamir

Directora general

Esta disposició conté annexos. Consulteu-ne la versió en PDF.